CELEX: 62011CN0315
Language: et
Date: 2011-06-27 00:00:00
Title: Kohtuasi C-315/11: Eelotsusetaotlus, mille on esitanud Rechtbank Breda (Madalmaad) 27. juunil 2011 — A.T.G.M. van de Ven ja M.A.H.T. van de Ven-Janssen versus Koninklijke Luchtvaart Maatschappij N.V.

10.9.2011   
            
            
               ET
            
            
               Euroopa Liidu Teataja
            
            
               C 269/27
            
         Eelotsusetaotlus, mille on esitanud Rechtbank Breda (Madalmaad) 27. juunil 2011 — A.T.G.M. van de Ven ja M.A.H.T. van de Ven-Janssen versus Koninklijke Luchtvaart Maatschappij N.V.
   (Kohtuasi C-315/11)
   2011/C 269/51
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Breda
   
      Põhikohtuasja pooled
   
   
      Hagejad: A.T.G.M. van de Ven ja M.A.H.T. van de Ven-Janssen
   
      Kostja: Koninklijke Luchtvaart Maatschappij N.V.
   
      Eelotsuse küsimused
   
   
               1.
            
            
               Kas Montréali konventsiooni (1) artikli 29 viimase lausega on kooskõlas määruse nr 261/2004 (2) artiklis 7 ettenähtud õigus hüvitisele lennu hilinemise korral, arvestades asjaolu, et Montréali konventsiooni artikli 29 esimese lause kohaselt võib lepingu alusel või lepinguvälise kahju tekkimisega või muul viisil põhjendatud kahjunõudehagi esitada ainult vastavalt konventsioonis kehtestatud tingimustele ja vastutuse piirmääradele?
            
         
               2.
            
            
               Kui määruse nr 261/2004 artiklis 7 ettenähtud õigus hüvitisele lennu hilinemise korral ei ole kooskõlas Montréali konventsiooni artikliga 29, siis kas sellisel juhul on Euroopa Kohtu otsuse jõustumise aja suhtes seoses käesoleva kohtuasjaga ja/või üldiselt kohaldatavad teatavad piirangud?
            
         
      (1)  Nõukogu 5. aprilli 2001. aasta otsus 2001/539/EÜ rahvusvahelise õhuveo nõuete ühtlustamise konventsiooni (Montréali konventsioon) sõlmimise kohta Euroopa Ühenduse poolt (EÜT L 194, lk 38; ELT eriväljaanne 07/05, lk 491).
   
      (2)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1; ELT eriväljaanne 07/08, lk 10).